open-index/open-wikipedia-markdown huggingface dataset:
Δούκας του Έξετερ

thumb|right|200px|Τα σύμβολα της Οκογένειας Χόλλαντ σαν δούκες του Έξετερ.

Ο τίτλος **Δούκας του Έξετερ** δημιουργήθηκε τον Μεσαίωνα όταν το Έξετερ έγινε πρωτεύουσα του Ντέβον. Η πρώτη δημιουργία έγινε από τον Ιωάννη Χόλλαντ, 1ο δούκα του Έξετερ, ετεροθαλή αδελφό του Ριχάρδου Β΄ της Αγγλίας (1397). Ο Ερρίκος Δ΄ της Αγγλίας όταν έγινε βασιλιάς (1399) ακύρωσε τον τίτλο από την Οικογένεια Χόλλαντ και τον έδωσε στον μικρότερο ετεροθαλή αδελφό του Θωμά Μπωφόρ, δούκα του Έξετερ. Ο δούκας πέθανε χωρίς απογόνους και ο τίτλος επανήλθε στους Χόλλαντ, τον κράτησε μέχρι τον θάνατο του ο Ερρίκος Χόλλαντ, 3ος δούκας του Έξετερ (1475) οπαδός των Λάνκαστερ.

## Δούκες του Έξετερ - πρώτη δημιουργία (1397)

*Ιωάννης Χόλλαντ, 1ος δούκας του Έξετερ, εκτελέστηκε σαν πρωταγωνιστής στην *"Εξέγερση των Επιφανών"* που είχε στόχο την δολοφονία του Ερρίκου Δ΄ και την επαναφορά στον θρόνο του Ριχάρδου Β΄, τα εδάφη του κατασχέθηκαν. Τα σύμβολα των δουκών του Έξετερ ήταν ίδια με αυτά της δυναστείας των Πλανταγενετών.

## Δούκες του Έξετερ - δεύτερη δημιουργία (1416)

thumb|right|150px|Ο θυρεός του Θωμά Μπωφόρ σαν δούκα του Έξετερ.

*Θωμάς Μπωφόρ, δούκας του Έξετερ, τρίτος και μικρότερος γιος του Ιωάννη της Γάνδης από την τελευταία σύζυγο του και πρώην ερωμένη του Αικατερίνη Σουίνφορντ που πέθανε χωρίς απογόνους. Ο Θωμάς Μπωφόρ χρησιμοποίησε τα σύμβολα του παππού του Εδουάρδου Γ΄ της Αγγλίας.

## Δούκες του Έξετερ - πρώτη δημιουργία, επαναφορά (1439)
*Ιωάννης Χόλλαντ, 2ος δούκας του Έξετερ
*Ερρίκος Χόλλαντ, 3ος δούκας του Έξετερ

## Παραπομπές


## Πηγές
*Bennett, Matthew (1991). Agincourt 1415: Triumph against the odds
Σακήρ Πασάς

Ο **Καμπααγατσλήζαντε Αχμέτ Τσεβάτ Σακίρ Πασάς** (τουρκικά: *Kabaağaçlızade Ahmet Cevat Paşa*, 1851 – 10 August 1900), ήταν οθωμανός αξιωματούχος και πολιτικός. Υπηρέτησε ως Μεγάλος Βεζίρης από τις 4 Σεπτεμβρίου 1891 ως τις 8 Ιουνίου 1895.

Το διάστημα 1889-1890 ήταν διοικητής της Κρήτης.

## Πηγές


Κατηγορία:Οθωμανοί πολιτικοί
Κατηγορία:Ιστορία της Κρήτης
Όσιος Λάζαρος ο Γαλησιώτης

Ο όσιος **Λάζαρος ο Γαλησιώτης** (972/981 – 7 Νοεμβρίου 1053) ήταν Βυζαντινός μοναχός και στυλίτης του 11ου αιώνα, ο οποίος ίδρυσε μοναστική κοινότητα στο όρος Γαλήσιο κοντά στην Έφεσο.

## Βιογραφία
Ο Λάζαρος γεννήθηκε σε ένα μικρό χωριό στη Μαγνησία της Μικράς Ασίας προς τον Νέανδρο ποταμό από αγροτική οικογένεια και το αρχικό του όνομα ήταν Λέων. Η ακριβής ημερομηνία γέννησής του είναι άγνωστη. Παραδοσιακά θεωρείται το 972, αλλά μια αναφορά σε χειρόγραφο αναφέρει ότι πέθανε σε ηλικία 72 ετών, εξ ου και ότι γεννήθηκε το 981. Οι γονείς του, Νικήτας και Ειρήνη, ήταν πολύ ευσεβείς και ενάρετοι.  

Όταν μεγάλωσε περισσότερο, θέλησε να πάει στα Ιεροσόλυμα για να προσκυνήσει τον Πανάγιο Τάφο. Αλλά οι γονείς του τον πήγαν στο Μοναστήρι των Ορύβων, που ήταν εκεί κοντά, για να μελετήσει τα ιερά βιβλία. Ο Λάζαρος αργότερα έφυγε και πήγε στην Αττάλεια για να γίνει μοναχός. Στο μέρος αυτό ο Λάζαρος λίγο έλειψε να πουληθεί για σκλάβος. Διότι κάποιος μοναχός, με τον οποίο ταξίδευε μαζί, θέλησε να τον πουλήσει στους Σαρακηνούς. Ωστόσο, ενώ ο μοναχός συμφωνούσε στην αρμένικη γλώσσα να τον πουλήσει, εκείνη τη στιγμή βρέθηκε κάποιος Χριστιανός, ο οποίος γνώριζε αρμένικα και άκουσε τη συζήτηση.

Αργότερα πήγε στη φημισμένη Ιερά Λαύρα του Οσίου Σάββα του Ηγιασμένου στην Παλαιστίνη, πριν επιστρέψει στην περιοχή καταγωγής του. 

Ίδρυσε τρία μοναστήρια στο όρος Γαλήσιο κοντά στην Έφεσο, ενώ ο ίδιος έγινε στυλίτης και έζησε σε στύλο. Οι μοναχοί στις μοναστικές κοινότητες του Λαζάρου ζούσαν σε μεμονωμένα κελιά και όχι στον κοινοβιακό μοναχισμό των περισσότερων μοναστηριών. Επιτρεπόταν ακόμη και να αποκτήσουν το δικό τους εισόδημα μέσω της εξάσκησης μιας χειροτεχνίας.

Σύμφωνα με βιογραφία του Λάζαρου, που έγραψε ο μαθητής του, Γρηγόριος ο Κελαριώτης, ο Λάζαρος αναχώρησε ως τη Σεβάστεια και μετά προς τη Ρώμη για να προσκυνήσει τους Αποστόλους Πέτρο και Παύλο. Στον δρόμο, ανεβοκατέβηκε το όρος Αργαίος στα βάθη του χειμώνα ενώ έψαλλε τους Ψαλμούς, αντιμετώπισε άσχημο καιρό και μάλιστα μια αρκούδα και επιτιθέμενους σκύλους. 

Ο Άγιος αφού έφτιαξε διαθήκη, πέθανε σε βαθιά γεράματα το έτος 1053. 

Η μνήμη του Οσίου Λαζάρου τιμάται από την Ορθόδοξη Εκκλησία την 7η Νοεμβρίου, ημέρα ανακομιδής του λειψάνου του.

## Παραπομπές


## Βιβλιογραφία

* Όσιος Λάζαρος ο Γαλησιώτης, Βασιλόπουλου Χαραλάμπους, Εκδόσεις Ορθοδόξου Τύπου.

Κατηγορία:Άγιοι από την Μικρά Ασία
Κατηγορία:Άγιοι της Ορθόδοξης Εκκλησίας
Κατηγορία:Μικρασιατικός Ελληνισμός
Κατηγορία:Βυζαντινοί του 10ου αιώνα
Κατηγορία:Βυζαντινοί μοναχοί
Κατηγορία:Στυλίτες
Νέο Αργύρι Ευρυτανίας

Το **Νέο Αργύρι** είναι οικισμός του βορειοδυτικού νομού Ευρυτανίας και υπάγεται στην δημοτική ενότητα Ασπροποτάμου του δήμου Αγράφων. Αποτελεί μέρος της τοπικής ενότητας Νέου Αργυρίου μαζί με το χωριό Δαφνούλα.

## Τοποθεσία
Το Νέο Αργύρι βρίσκεται στο βορειοδυτικό άκρο του Νομού Ευρυτανίας, πολύ κοντά στα σύνορα με τους νομούς Καρδίτσης και Αιτωλοακαρνανίας. Απέχει 90 χιλιόμετρα από την πρωτεύουσα της Ευρυτανίας Καρπενήσι και 50 χιλιόμετρα από το Κερασοχώρι, την έδρα του Δήμου. Στην Τοπική Κοινότητα Νέου Αργυρίου υπάγεται και ο οικισμός Δαφνούλα.

Στα δυτικά του χωριού περνά ο ποταμός Αχελώος. Είναι επίσης το φυσικό σύνορο των νομών Ευρυτανίας και Αιτωλοακαρνανίας. Στη θέση Δαφνοζωάρα στα δυτικά του χωριού κατασκευάστηκε το 2009 ένα υδροηλεκτρικό φράγμα. Επίσης, λίγο πιο έξω από τις δύο άκρες του χωριού, υπάρχουν δύο πετρόχτιστα γεφύρια πάνω από τον Αχελώο. Αυτά είναι τα γεφύρια της Τέμπλας και του Αυλακίου, τα οποία χρονολογούνται από τις αρχές του 1910.

## Κάτοικοι
Ένα μέρος των πρώτων κατοίκων του χωριού κατάγονται από το γειτονικό χωριό Αργύρι, στο νομό Καρδίτσας. Το χωριό έγινε επίσης καταφύγιο για άλλες οικογένειες από την Ήπειρο, αλλά και για οικογένειες από άλλες περιοχές την εποχή της Τουρκοκρατίας.

### Δημογραφική εξέλιξη
Η δημογραφική εξέλιξη του οικισμού κατά τα τελευταία έτη, είναι η εξής:

## Παραπομπές


## Πηγές
* https://www.agrafa.gr/el/dimotiki-enotita-aspropotamou/neo-argiri 

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Πλάκες Πέγιερ

Οι **πλάκες Πέγιερ** είναι οργανωμένοι λεμφικοί θύλακες, που ονομάστηκαν από τον ελβετό ανατομιολόγο του 17ου αιώνα Γιόχαν Κόνραντ Πέγιερ. Είναι σημαντικό μέρος του λεμφοειδούς ιστού που συσχετίζεται με το έντερο που συνήθως συναντάται στον άνθρωπο στο χαμηλότερο τμήμα του λεπτού εντέρου, κυρίως στο μακρινό νεύρο και στον ειλεό, αλλά επίσης μπορεί να ανιχνευθεί στο δωδεκαδάκτυλο.

## Παραπομπές


Κατηγορία:Λεμφικό σύστημα
Γκραν Πρι Ιταλίας 2018 (Φόρμουλα 1)

## Πρόγραμμα τριημέρου

## Ελαστικά

## Ελεύθερα δοκιμαστικά

### Free Practice 1 (FP1)

Στα πρώτα δοκιμαστικά της Παρασκευής, στις 31 Αυγούστου 2018, ο καιρός ήταν βροχερός. Όλοι οι οδηγοί χρησιμοποίησαν τη ενδιάμεση γόμα (Intermediate) ή την βρόχινη γόμα (Wet) της Pirelli.

### Free Practice 2 (FP2)
Στα δεύτερα δοκιμαστικά της Παρασκευής, στις 31 Αυγούστου 2018, ο καιρός ήταν καθαρός. Όλοι οι οδηγοί χρησιμοποίησαν τη πολύ μαλακή γόμα (Supersoft), την μαλακή γόμα (Soft) ή την μεσαία γόμα (Medium) της Pirelli.

### Free Practice 3 (FP3)

Στα τρίτα δοκιμαστικά του Σαββάτου, την 1 Σεπτεμβρίου 2018, ο καιρός ήταν καθαρός. Όλοι οι οδηγοί χρησιμοποίησαν τη πολύ μαλακή γόμα (Supersoft), την μαλακή γόμα (Soft) ή την μεσαία γόμα (Medium) της Pirelli.

## Κατατακτήριες δοκιμές

Οι κατατακτήριες δοκιμές έλαβαν μέρος το Σάββατο 1 Σεπτεμβρίου 2018 λίγες ώρες μετά το FP3. Την Pole Position κέρδισε ο Κίμι Ράικονεν με τον Σεμπάστιαν Φέτελ να συμπληρώνει την 1η σειρά της εκκίνησης.

**Έντονοι χαρακτήρες**&nbsp;- Pole position*Πλάγιοι χαρακτήρες*&nbsp;- Ταχύτερος γύρος κάθε Q

## Αγώνας

Ο αγώνας διεξήχθη την Κυριακή 2 Σεπτεμβρίου 2018.

### Ποινές

Εδω παρουσιάζονται οι ποινές που δέχθηκαν οι οδηγοί πριν την έναρξη των αγώνων.

### Τελική κατάταξη

&nbsp;– Ο Ρομαίν Γκροζάν αποκλείστηκε από τον αγώνα επειδή χρησιμοποίησε παράνομα κομμάτια στο πάτωμα του μονοθεσίου του.

## Πηγές

- Επίσημος Ιστότοπος
- FIA
- Fox Sports
- Sky Sports
- Autosport

## Παραπομπές


Κατηγορία:Παγκόσμιο πρωτάθλημα Φόρμουλα 1 το 2018
Κύπελλο Ελλάδος ποδοσφαίρου ανδρών 2018-19

Το **Κύπελλο Ελλάδας 2018–19** αποτέλεσε την 77η διοργάνωση του θεσμού. Πραγματοποιήθηκε με τη συμμετοχή συνολικά 73 συλλόγων. Κυπελλούχος 2018–19 αναδείχθηκε ο ΠΑΟΚ επικρατώντας της AEK με 1–0. 

Συμμετείχαν όλες οι Π.Α.Ε. των δύο επαγγελματικών κατηγοριών (Σούπερ Λιγκ  και  Φούτμπολ Λιγκ), καθώς και -για πρώτη φορά- ερασιτεχνικές ομάδες είτε της Γ΄ Εθνικής, είτε τοπικών πρωταθλημάτων, που αναδείχτηκαν νικήτριες στον θεσμό του κυπέλλου των τοπικών Ενώσεων Ποδοσφαιρικών Σωματείων .

Οι αγώνες ξεκίνησαν στις 26 Αυγούστου του 2018 και ολοκληρώθηκαν στις 11 Μαΐου του 2019 με τον τελικό της διοργάνωσης που διεξήχθη στο (ΟΑΚΑ) και που για τρίτη συνεχόμενη χρονιά ήρθαν αντιμέτωπες οι ομάδες του ΠΑΟΚ και της ΑΕΚ. Κυπελλούχος για τρίτη συνεχόμενη χρονιά  αναδείχθηκε ο ΠΑΟΚ επικρατώντας της AEK με 1–0. 

## 1η & 2η Φάση

Πηγή 1η Φάση Κυπέλλου Ελλάδος 2018-2019 epo.grΠηγή 2η Φάση Κυπέλλου Ελλάδος 2018-2019 epo.gr

## 3η Φάση

Πηγή 3η Φάση Κυπέλλου Ελλάδος 2018-2019 epo.gr

## 4η Φάση (Φάση των Ομίλων)
### 1ος Όμιλος

Πηγή 1ος Όμιλος 4ης Φάσης Κυπέλλου Ελλάδος 2018-2019 epo.gr

### 2ος Όμιλος

Πηγή 2ος Όμιλος 4ης Φάσης Κυπέλλου Ελλάδος 2018-2019 epo.gr

### 3ος Όμιλος

Πηγή 3ος Όμιλος 4ης Φάσης Κυπέλλου Ελλάδος 2018-2019 epo.gr

### 4ος Όμιλος

Πηγή 4ος Όμιλος 4ης Φάσης Κυπέλλου Ελλάδος 2018-2019 epo.gr

### 5ος Όμιλος

Πηγή 5ος Όμιλος 4ης Φάσης Κυπέλλου Ελλάδος 2018-2019 epo.gr

### 6ος Όμιλος

Πηγή 6ος Όμιλος 4ης Φάσης Κυπέλλου Ελλάδος 2018-2019 epo.gr

### 7ος Όμιλος

Πηγή 7ος Όμιλος 4ης Φάσης Κυπέλλου Ελλάδος 2018-2019 epo.gr

### 8ος Όμιλος

Πηγή 8ος Όμιλος 4ης Φάσης Κυπέλλου Ελλάδος 2018-2019 epo.gr

## 5η Φάση (Φάση των 16)

|}
Πηγή 5η Φάση Κυπέλλου Ελλάδος 2018-2019 epo.gr

## Προημιτελικά

|}
Πηγή Προημιτελικά Κυπέλλου Ελλάδος 2018-2019 epo.gr

## Ημιτελικά

|}
Πηγή Ημιτελικά Κυπέλλου Ελλάδος 2018-2019 epo.gr

## Τελικός

## Παραπομπές


Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 2018-2019
Αμπέλια Κοκκινόβρυσης Αιτωλοακαρνανίας

*Για οικισμό με το ίδιο όνομα στην Αιτωλοακαρνανία δείτε το λήμμα: [[Αμπέλια Παρακαμπυλίων Αιτωλοακαρνανίας|Αμπέλια Παρακαμπυλίων]]*
*Για συνώνυμους οικισμούς στην Ελλάδα δείτε το λήμμα: [[Αμπέλια]]*

Τα **Αμπέλια**, είναι ορεινός οικισμός του νομού Αιτωλοακαρνανίας στην περιοχή του Θέρμου σε υψόμετρο 720 μέτρα, ο οποίος βρίσκεται στα όρια του νομού με την Ευρυτανία. Στα ανατολικά του χωριού ρέει ο χείμαρρος Γιδομαντρίτης που καταλήγει στον Εύηνο ποταμό. Απέχει 59 χλμ. Α.-ΒΑ. από το Αγρίνιο και 30 χλμ. ΒΑ. από το Θέρμο. Το χωριό βρίσκεται στις ανατολικές πλαγιές του όρους Παναιτωλικό με θέα προς τη μικρή κοιλάδα του Γιδομαντρίτη και και τις παρυφές του Πατραϊκού κόλπου. Στη τοποθεσία "Συκιές" υπάρχει ο διώροφος νερομύλος "τού Λιανού" με τη νεροτριβή και τα μαντάνια του (βλ. ). Ως οικισμός αναφέρεται επίσημα το 1912 οπότε προσαρτήθηκε στην τότε κοινότητα Κοσίνας. Σύμφωνα με το σχέδιο Καλλικράτης, μαζί με την Κοκκινόβρυση και τον Άγιο Θεόδωρο αποτελούν τη τοπική Κοινότητα Κοκκινόβρυσης που υπάγεται στο δήμο Θέρμου και σύμφωνα με την απογραφή του 2011 έχει πληθυσμό 76  μόνιμους κατοίκους.
## Πληθυσμός

## Εξωτερικοί σύνδεσμοι
* H Τoπική Κοινότητα Κοκκινόβρυσης του Δήμου Θέρμου Αιτωλοακαρνανίας  από τον ιστότοπο  https://www.agrinionews.gr 

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Βιταλίνα Μπατσαρασκίνα

Η **Βιταλίνα Μπατσαρασκίνα** (Ρωσικά: Виталина Игоревна Бацарашкина, γενν. 1 Οκτωβρίου 1996 στο Ομσκ) είναι Ρωσίδα αθλήτρια της σκοποβολής που συμμετέχει στα αγωνίσματα με πιστόλι. Είναι η ασημένια ολυμπιονίκης στα 10 μ. αεροβόλο πιστόλι στους Ολυμπιακούς Αγώνες 2016 και η ασημένια Παγκόσμια Πρωταθλήτρια 2018 στα 25 μ. πιστόλι.

## Παραπομπές


Κατηγορία:Ρωσίδες αθλήτριες της σκοποβολής
Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής
Ντορίν Βένεκαμπ

Η **Ντορίν Βένεκαμπ** (γενν. 5 Απριλίου 1995) είναι Γερμανίδα αθλήτρια της σκοποβολής. 

Συμμετείχε στο Παγκόσμιο Πρωτάθλημα Σκοποβολής 2018, όπου κέρδισε το χάλκινο μετάλλιο στα 25 μέτρα με πιστόλι.

## Παραπομπές


Κατηγορία:Γερμανίδες αθλήτριες της σκοποβολής
Κατηγορία:Αθλητές της σκοποβολής στους Παγκόσμιους Στρατιωτικούς Αγώνες 2019
Κατηγορία:Αθλητές της σκοποβολής στους Ευρωπαϊκούς Αγώνες 2019
Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής
Κατηγορία:Κάτοχοι μεταλλίων του Παγκοσμίου Πρωταθλήματος Σκοποβολής
Ορθόδοξη Σύνοδος (Αλβανία)

Η **Ορθόδοξη Σύνοδος** ήταν σύνοδος η οποία έλαβε χώρα στις 13 Σεπτεμβρίου 1922, στο Μπεράτ της Αλβανίας, μεταξύ Αλβανών Ορθόδοξων, η οποία αποφάσισε την Αυτοκεφαλία της Εκκλησίας της Αλβανίας. Σύμφωνα με τις αποφάσεις της Συνόδου, η λειτουργία ήταν δυνατό να τελεστεί μόνον στην αλβανική γλώσσα

## Παραπομπές


Κατηγορία:Ανατολική Ορθοδοξία στην Αλβανία
Πανελλήνιο Πρωτάθλημα Εφήβων Καλαθοσφαίρισης 2014-2015

Το **Πανελλήνιο Πρωτάθλημα Εφήβων Καλαθοσφαίρισης της περιόδου 2014-15** αποτέλεσε την 42η διοργάνωση από τη δημιουργία του θεσμού. Διοργανώτρια αρχή ήταν η Ελληνική Ομοσπονδία Καλαθοσφαίρισης. Έλαβε χώρα από τις 29 Απριλίου έως τις 3 Μαΐου 2015 στην Πτολεμαΐδα. Τον τίτλο του Πρωταθλητή Ελλάδος για την περίοδο αυτό κατέκτησε ο Παναθηναϊκός για δεύτερη φορά στην ιστορία του.

## Πρόγραμμα και Αποτελέσματα

## Τελική βαθμολογία






## Συνθέσεις ομάδων
Οι συνθέσεις των ομάδων που συμμετείχαν στο τουρνουά είναι οι ακόλουθες:

## Διακρίσεις
Κατόπιν ψηφοφορίας απονεμήθηκαν οι ακόλουθες διακρίσεις:
   

## Παραπομπές


## Εξωτερικοί σύνδεσμοι

* «Φωτορεπορτάζ από την τελετή λήξης και τις απονομές του Πανελληνίου Εφήβων», άρθρο στον ιστότοπο Tsiotras.blogspot.gr, 3 Μαΐου 2015.



2014 2015
Πανελληνιο Εφηβων
Κατηγορία:Αθλητισμός στην Κοζάνη
Roma (ταινία)

Το ***Roma*** είναι μεξικανική-αμερικανική ταινία του 2018 σε σκηνοθεσία και σενάριο του Αλφόνσο Κουαρόν.

## Πλοκή
Η ταινία τοποθετείται στο Μεξικό το 1970 και το 1971 και αναφέρεται στη ζωή μιας υπηρέτριας σε ένα σπίτι μιας μεσοαστικής οικογένειας.

## Διανομή
*Γιαλίτσα Απαρίσιο ως Κλέο Γκουτιέρες
*Μαρίνα ντε Ταβίρα ως Σοφία
*Φερνάντο Γκρεντιάγα ως Αντόνιο
*Χόρχε Αντόνιο Γκερέρο ως Φερμίν
*Μάρκο Γκραφ ως Πέπε
*Ντανιέλα Ντεμέσα
*Κάρλος Περάλτα
*Νάνσι Γκαρσία ως Αντέλα
*Ντιέγο ντι Κορτ 
*Latin Lover ως καθηγητής Ζόβεκ

## Βραβεία/Διακρίσεις
Η ταινία κέρδισε τον Χρυσό Λέοντα στο 75ο φεστιβάλ της Βενετίας.

Στα 91α Βραβεία Όσκαρ κέρδισε σε τρεις κατηγορίες: σκηνοθεσίας, ξενόγλωσσης ταινίας και φωτογραφίας, ενώ ήταν υποψηφια σε άλλες επτά: καλύτερης ταινίας, Α' Γυναικείου Ρόλου, Β' Γυναικείου Ρόλου, πρωτότυπου σεναρίου, ηχητικού μοντάζ, μιξάζ και σχεδιασμού παραγωγής.

Κέρδισε το βραβείο της καλύτερης ξενόγλωσσης ταινίας στις 76ες Χρυσές Σφαίρες, το Βραβείο BAFTA Καλύτερης Μη Αγγλόφωνης Ταινίας στα 72α βραβεία BAFTA και το Βραβείο Satellite Καλύτερης Ξενόγλωσσης Ταινίας.

## Παραπομπές


## Εξωτερικοί σύνδεσμοι
* 

Κατηγορία:Μεξικάνικες ταινίες
Κατηγορία:Μεξικανικές δραματικές ταινίες
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές δραματικές ταινίες
Κατηγορία:Ισπανόφωνες ταινίες
Κατηγορία:Νικητές Χρυσού Λέοντα
Κατηγορία:Ταινίες σε σκηνοθεσία Αλφόνσο Κουαρόν
Κατηγορία:Ασπρόμαυρες ταινίες
Κατηγορία:Ταινίες γυρισμένες στο Μεξικό
Κατηγορία:Ταινίες του 2018
Κατηγορία:Ταινίες των οποίων ο σκηνοθέτης κέρδισε Όσκαρ Καλύτερης Σκηνοθεσίας
Κατηγορία:Όσκαρ Καλύτερης Ξενόγλωσσης Ταινίας
Κατηγορία:Ταινίες των οποίων ο κινηματογραφιστής κέρδισε Όσκαρ Καλύτερης Φωτογραφίας
Κατηγορία:Χρυσή Σφαίρα Καλύτερης Σκηνοθεσίας
Κατηγορία:Χρυσή Σφαίρα Καλύτερης Ξενόγλωσσης Ταινίας
Οίκος των Καρατσιόλο

Ο **Οίκος των Καρατσιόλο**(ιταλικά: Casa Caracciolo) είναι το επωνύμιο μιας εξέχοντος αριστοκρατικής  οικογένειας από το Βασίλειο της Νάπολης. 
Τα μέλη της περιλαμβάνουν:

*Αλέγκρα Καρατσιόλο του Καστανιέτο, σύζυγος του βιομήχανου Τζιοβάνι Ανιέλλι
*Μπατιστέλο Καρατσιόλο (1578–1635), Ιταλός ζωγράφος 
*Φαμπρίτσιο Καρατσιόλο (1607 - 1683), Δούκας του Τζιρίφαλκο 
*Καρμίνο Νικόλαο Καρατσιόλο (1671–1726), Ισπανός Έπαρχος του Περού
*Φιλίππο Τζιουντίσε Καρατσιόλο, Αρχιεπίσκοπος Νάπολης από το 1833-1844 
*Πρίγκηπας Φρανσέσκο Καρατσιόλο (1752–1799), Ναπολιτάνος Ναυάρχος 
*Αγιος Φράνσις Καρατσιόλο (1563–1608), Ιερεας
*Φράνκο Καρατσιόλο, 20ος αιώνας Ιταλός ηθοποιός και παρουσιαστής 
*Τζιοβάνι Καρατσιόλο (1372–1432), Υπουργός στο Βασίλειο της Νάπολης 
*Τζιούζεπε Καρατσιόλο (γενν. 1892) Ιταλός κινηματογραφιστής
*Τζιρολάμο Καρατσιόλο, Μαρκήσιος του Τορεκούσο, 17ος αιώνας Ισπανός αριστοκράτης 
*Κάρλο Καρατσιόλο, Ιταλο-Αμερικανός εκδότης 
*Μαρέλα Καρατσιόλο του Καστανιέτο (γενν.1927), Ιταλίδα συλλέκτρια και σύζυγος του Τζιάννι Ανιέλλι 
*Μαρίο Καρατσιόλο (1468–1538), Καρδιναλιος και διπλωμάτης 
*Νικόλο Καρατσιόλο, 20ος αιώνας ζωγράφος 
*Ρικάρντο Καρατσιόλο (θαν. 1395), μεγας διδασκαλος των Ιπποτών
*Ρούντολφ Καρατσιόλα (1901–1959), Γερμανός οδηγός αυτοκίνητων 
*Τομάσο Καρατσιόλο, Κόμης του Ροκαρενόλα (1572–1631), Ισπανός Στρατηγός

## Εξωτερικοί σύνδεσμοι
* Maria Pina Cancelliere, "Lo Stato feudale dei Caracciolo di Torella: poteri, istituzioni e rapporti economico-sociali nel Mezzogiorno moderno", editore Terebinto, 2012, .
Κύπελλο Στάνκοβιτς 2006

Το **Κύπελλο Στάνκοβιτς 2006** είναι η δεύτερη έκδοση του Κυπέλλου Στάνκοβιτς το οποίο διεξήχθη στις πόλεις Ναντσίνγκ και Κουνσάν στην Λαϊκή Δημοκρατία της Κίνας στις 11-15 Αυγούστου.

## Συμμετέχουσες ομάδες

*  Αυστραλία (FIBA Oceania Πρωταθλητής)
*  Βραζιλία (FIBA Americas Πρωταθλητής)
*  Κίνα (FIBA Ασίας Πρωταθλητής)
*  Γαλλία (FIBA Europe 2ος επιλαχών)
*  Γερμανία (FIBA Europe 1ος επιλαχών)
*  Ελλάδα (FIBA Europe Πρωταθλητής)

Οι ομάδες χωρίστηκαν σε 2 ομίλους.

## Αποτελέσματα

### Όμιλος Α
11 Αυγούστου –  Ελλάδα -  Αυστραλία 68-60

12 Αυγούστου –  Γαλλία -  Ελλάδα 72-68

13 Αυγούστου –  Αυστραλία -  Γαλλία 77 - 71

Α1 –  Ελλάδα

Α2 –  Γαλλία

Α3 –  Αυστραλία

### Όμιλος Β
11 Αυγούστου –  Γερμανία -  Κίνα 82-73

12 Αυγούστου –  Γερμανία -  Βραζιλία 76-75

13 Αυγούστου –  Βραζιλία -  Κίνα 88-78

Β1 –  Γερμανία

Β2 –  Βραζιλία

Β3 –  Κίνα

### Τελικός γύρος
15 Αυγούστου (Α3-Β3)  Αυστραλία -  Κίνα 61-63

15 Αυγούστου (Α2-Β2)  Γαλλία -  Βραζιλία 86-74

15 Αυγούστου (Α1-Β1)  Ελλάδα -  Γερμανία 84-47

### Τελική Κατάταξη
1.  Ελλάδα

2.  Γερμανία

3.  Γαλλία

4.  Βραζιλία

5.  Κίνα

6.  Αυστραλία

### Πολυτιμότερος παίκτης
*   Ντιρκ Νοβίτσκι ( Γερμανία)

### Ομάδα Όλου του Τουρνουά
*  Τόνι Πάρκερ ( Γαλλία)
*  Λεάντρο Μπαρμπόσα ( Βραζιλία)
*  Ντιρκ Νοβίτσκι ( Γερμανία)
*  Άντερσον Βαρεζάο ( Βραζιλία)
*  Γιάο Μινγκ ( Κίνα)

## Εξωτερικοί σύνδεσμοι
* Επίσημη ιστοσελίδα

Κατηγορία:Διοργανώσεις καλαθοσφαίρισης εθνικών ομάδων
Νίκος Χριστοφίδης

Ο **Νίκος Χριστοφίδης** (γεννήθηκε το 1942 στην Κύπρο, απεβίωσε το 2019) ήταν Κύπριος μαθηματικός και καθηγητής οικονομικών μαθηματικών στο Κολέγιο Imperial του Λονδίνου.

Ο Χριστοφίδης σπούδασε ηλεκτρολόγος μηχανικός στο Imperial College του Λονδίνου, επίσης, όπου έλαβε το διδακτορικό του το 1966, (Διατριβή: *Η προέλευση των απωλειών φορτίου σε κινητήρες επαγωγής με στροφεία χυτού αλουμινίου*). Ήταν για ένα σύντομο χρονικό διάστημα στο Associated Electrical Industries και στη συνέχεια και πάλι στο Imperial College. Το 1984 έγινε καθηγητής επιχειρησιακής έρευνας και αργότερα οικονομικών μαθηματικών. Το 1990 ήταν ο συνιδρυτής και διευθυντής του Centre for Quantitative Finance (τώρα Institute of financial Engineering), το οποίο χρηματοδοτείται πλήρως από μεγάλες διεθνείς τράπεζες και οικονομικά τμήματα μεγάλων εταιρειών.

Έχει επικεντρωθεί ειδικότερα στη διαχείριση κεφαλαίων, στη διαχείριση κινδύνων και στην ανάλυση πραγματικών επιλογών των εταιρειών. Διεύθυνε την εταιρεία Financial Engineering Ltd. στο Λονδίνο, η οποία ασχολείται με την αυτοματοποιημένη διαχείριση συναλλαγών και κινδύνων για τα αμοιβαία κεφάλαια κινδύνου. Πριν από αυτό, ασχολήθηκε με συνδυαστική βελτιστοποίηση (προγραμματισμός, ανάλυση κυκλοφοριακών ροών) και αλγόριθμους στη θεωρία γραφημάτων.

Από αυτόν προέρχεται ο αλγόριθμος Χριστοφίδη στο Πρόβλημα του πλανόδιου πωλητή.

## Συγγράμματα

* Θεωρία γραφημάτων: μια αλγοριθμική προσέγγιση, Academic Press 1975
* ως εκδότης: Συνδυαστική βελτιστοποίηση, Θερινό σχολείο στη συνδυαστική βελτιστοποίηση, που πραγματοποιήθηκε στο SOGESTA, Urbino, 1977, Chichester: Wiley 1979
* με τον Samuel Eilon, C. D. T. Watson-Gandy: Διαχείριση διανομής: μαθηματική μοντελοποίηση και πρακτική ανάλυση, Λονδίνο: Griffin 1971

## Εξωτερικοί σύνδεσμοι

* Βιογραφία και φωτογραφία των investments-forum.com
* Βιογραφικά στοιχεία, pdf

## Επιμέρους στοιχεία


Κατηγορία:Μαθηματικοί του 20ού αιώνα
Αλγόριθμος Χριστοφίδη

Ο **αλγόριθμος Χριστοφίδη** είναι ένας αλγόριθμος για την εύρεση λύσεων κατά προσέγγιση στο πρόβλημα πλανόδιου πωλητή, στις περιπτώσεις όπου οι αποστάσεις σχηματίζουν ένα μετρικό χώρο (είναι συμμετρικές και ακολουθούν την τριγωνική ανισότητα).
Είναι ένας αλγόριθμος προσέγγισης που εγγυάται ότι οι λύσεις θα είναι εντός συντελεστή 3/2 του μήκου βέλτιστης λύσης, και είναι ονομάστηκε από τον Νίκο Χριστοφίδη, που τον δημοσίευσε το 1976. Από το 2017, αυτός είναι ο καλύτερος ρυθμός προσέγγισης που έχει αποδειχθεί για το πρόβλημα του περιπλανώμενου πωλητή, σε γενικούς μετρικούς χώρους, αν και καλύτερες προσεγγίσεις είναι γνωστές για κάποιες ειδικές περιπτώσεις.

## Αναφορές

Κατηγορία:Αλγόριθμοι γράφων
Λίνγκουα Μαλαμπάρ Ταμούλ

Η **Μαλαμπόρ Θαμόζι**, γνωστή στα πορτογαλικά ως **Μαλαμπάρ Ταμούλ** και ως **γλώσσα Μαλαμπάρ** στους Βρετανούς ήταν το σύστημα γραφής που θεσπίστηκε για την εκτύπωση βιβλίων στην ομιλούμενη γλώσσα των πρώιμων αυτοχθόνων Χριστιανών Μαλαμπάρ.

## Δείγμα της γλώσσας
Παρακάτω παρατίθεται ένα δείγμα του **Cartilha, Germano Galhadro** το οποίο τυπώθηκε στη Λισαβόνα στις 11 Φεβρουαρίου 1554 στα Λίνγκουα Μαλαμπάρ Ταμούλ.
κέντρο

## Παραπομπές


Κατηγορία:Δραβιδικές γλώσσες
Αξιωματικός

[μικρογραφία|Αξιωματικός και υπαξιωματικοί του [Βρετανικός Στρατός Ξηράς|Βρετανικού Στρατού Ξηράς σε επιχείρηση στο Αφγανιστάν.]]
Ο όρος **αξιωματικός** αναφέρεται στη σταδιοδρομία, κατηγορία ή επίπεδο, τα οποία διατηρούν οι στρατιωτικοί (είτε επαγγελματίες είτε έφεδροι) από τον βαθμό του ανθυπολοχαγού έως του στρατηγού, δηλαδή στις μεσαίες και ανώτερες τάξεις, στις ένοπλες δυνάμεις ή τα σώματα ασφαλείας ενός έθνους. Ο τίτλος αυτός αποκτάται στο τέλος των σπουδών τους στις αντίστοιχες σχολές αξιωματικών κάθε χώρας, και προβιβάζονται λόγω αρχαιότητας ή αξίας, είτε πρόκειται για εμπόλεμες είτε για ειρηνικές περιόδους. Οι αξιωματικοί διαφοροποιούνται από τον βαθμό και τη θέση που κατέχουν στην ιεραρχική τους κλίμακα. 

Ο σημαντικότερος ρόλος των αξιωματικών είναι η εκτέλεση, ο χειρισμός και η καθοδήγηση των διάφορων επιχειρήσεων που πραγματοποιούνται εντός των σωμάτων τους, είτε πρόκειται για περιόδους ειρήνης ή πολέμου.

Υπάρχουν επίσης και οι υπαξιωματικοί, οι οποίοι έχουν τη δική τους ιεραρχική κλίμακα, διαφορετική από αυτή των αξιωματικών. Ο αξιωματικός κατέχει ανώτερη θέση από αυτή του υπαξιωματικού στην κλίμακα της ιεραρχίας.

## Παραπομπές


Κατηγορία:Στρατιωτική οργάνωση
Λάμπρος Φουντούλης

Ο **Λάμπρος Φουντούλης** (Νέα Ιωνία Αττικής, 23 Ιανουαρίου 1961) είναι Έλληνας πρώην πολιτικός, ο οποίος χρημάτισε ευρωβουλευτής με τη Χρυσή Αυγή από το 2014 έως το 2019.

## Βιογραφικά στοιχεία

Γεννήθηκε στις 23 Ιανουαρίου 1961 στη Νέα Ιωνία Αττικής. Είναι συνταξιούχος των ΕΛΤΑ.

Είναι πατέρας του Γιώργου Φουντούλη, ο οποίος δολοφονήθηκε σε ηλικία 27 ετών την 1η Νοεμβρίου 2013 μπροστά στα γραφεία της Χρυσής Αυγής στο Νέο Ηράκλειο Αττικής.

Στις ευρωεκλογές του 2014 εξελέγη ευρωβουλευτής με τη Χρυσή Αυγή.

Συμμετέχει ως μέλος στην *Επιτροπή Εργασίας και Κοινωνικών Υποθέσεων*, ως αντιπρόσωπος στην *Επιτροπή Κοινοβουλευτικής Συνεργασίας ΕΕ-Ρωσίας* και ως αναπληρωματικό μέλος στην *Επιτροπή Περιβάλλοντος, Δημόσιας Υγείας και Ασφάλειας των Τροφίμων*.

Στις 30 Απριλίου 2019, ανακοίνωσε την ανεξαρτητοποίηση του από τη Χρυσή Αυγή., ενώ στις 21 Ιουνίου 2020 ανακοινώθηκε η ένταξη του στο Εθνικό Κόμμα - Έλληνες. Σήμερα, έχει αποσυρθεί από την πολιτική.

## Παραπομπές


Κατηγορία:Ευρωβουλευτές εκλεγμένοι με τη Χρυσή Αυγή
Κατηγορία:Ευρωβουλευτές της Ελλάδας εκλεγμένοι την περίοδο 2014-2019
Μαρκ-Αντουάν Μπρα-ντε-φερ ντε Σατωφόρ

Ο **Μαρκ-Αντουάν Μπρα-ντε-φερ ντε Σατωφόρ** (αποβιώσας μετά τον Σεπτέμβριο του 1638) ήταν στρατιώτης και διοικητής στη Νέα Γαλλία. Υπηρέτησε ως διοικητής του Τρουά-Ριβιέρ από το 1636 έως το 1638. Υπηρέτησε, επίσης, ως ενεργών διοικητής της Νέας Γαλλίας από τον Δεκέμβριο του 1635 έως τον Ιούνιο του 1636.

Μετέβη στην Πόλη του Κεμπέκ το 1634 ή το 1635 και ανέλαβε την διοίκηση της Νέας Γαλλίας, μετά τον θάνατο του Σαμπλαίν. Ο Σατωφόρ παρέδωσε την διοίκηση της αποικίας στον Κυβερνήτη Μονμανί με την άφιξη του τελευταίου, τον Ιούνιο του 1636. Ολίγον καιρό αργότερα, μετέβη στο Τρουά-Ριβιέρ, προκειμένου να αναλάβει την θέση του τοπικού διοικητή.

## Παραπομπές


Κατηγορία:Καναδοί του 17ου αιώνα
Κατηγορία:Πρόσωπα της Νέας Γαλλίας
Κατηγορία:Ιππότες της Μάλτας
Κατηγορία:Κυβερνήτες της Νέας Γαλλίας
Άγιος Πέτρος Δράμας

Ο **Άγιος Πέτρος** (πρώην *Περόφ* ή *Πέροφ*) είναι εγκαταλελειμμένο χωριό στον νομό Δράμας της Περιφέρειας Ανατολικής Μακεδονίας και Θράκης.

## Γενικά και ιστορικά στοιχεία
Ο Άγιος Πέτρος βρίσκεται στη γεωγραφική περιοχή του Φαλακρού όρους (Μποζ Νταγ) και μέχρι το 1928 έφερε την ονομασία Πέροφ. Κατά τις τελευταίες δεκαετίες της οθωμανικής κυριαρχίας αναφέρεται ως ένας αμιγώς μουσουλμανικός οικισμός Πομάκων. Λίγα χρόνια μετά την ενσωμάτωσή του στο ελληνικό κράτος επρόκειτο για έναν από τους οικισμούς της ευρύτερης περιοχής του Βώλακα όπου εγκαταστάθηκαν Έλληνες πρόσφυγες (κυρίως από Ανατολική Θράκη και Πόντο) αλλά και εσωτερικοί μετανάστες και σύμφωνα με την απογραφή του 1940 είχε 124 κατοίκους. Στις αρχές του 1941 εκκενώθηκε ενόψει της επικείμενης γερμανικής εισβολής. Κοντά στον Άγιο Πέτρο βρισκόταν το οχυρό Μπαρδίτσεβα της γραμμής Μεταξά. Το χωριό καταστράφηκε τον Μάιο του 1944 από τις βουλγαρικές δυνάμεις Κατοχής, ενώ μεταπολεμικά έμεινε ακατοίκητο.

Κάτοικος του Αγίου Πέτρου ήταν ο Παναγιώτης Γκλεγκλάκος, ο οποίος καταγόταν από τη Μάνη και κατά τη διάρκεια της Κατοχής συμμετείχε στην Εθνική Αντίσταση ως επικεφαλής τμήματος ανταρτών του Αντών Τσαούς.

## Απογραφές πληθυσμού

## Παραπομπές


## Βιβλιογραφία

* Νίκος Μαραντζίδης, Νίκος, επιμ. *Οι εθνικιστές οπλαρχηγοί στη βουλγαροκρατούμενη Μακεδονία και Θράκη* (δ΄ έκδοση). Αθήνα: Βιβλιοπωλείον της Εστίας.
* Μιχαήλ Σταματελάτος, Φωτεινή Βάμβα-Σταματελάτου, *Γεωγραφικό Λεξικό της Ελλάδας*, ΤΑ ΝΕΑ, 2012, Α΄ τόμος.
* *Σύγχρονος Εγκυκλοπαιδεία Ελευθερουδάκη*, Εγκυκλοπαιδικαί Εκδόσεις Ν. Νίκας και ΣΙΑ Ε.Ε., έκδοσις πέμπτη εκσυγχρονισμένη δια συμπληρώματος κατά τόμον, Αθήναι 1964, τόμος 20ός.

Κατηγορία:Χωριά της περιφερειακής ενότητας Δράμας
Κατηγορία:Εγκαταλελειμμένα χωριά της περιφερειακής ενότητας Δράμας
Κατηγορία:Δήμος Κάτω Νευροκοπίου
Καστανόχωμα Δράμας

Το **Καστανόχωμα** (έως το 1927 γνωστό ως *Ζερνοβίτσα*) είναι εγκαταλελειμμένο χωριό στην Περιφέρεια Ανατολικής Μακεδονίας και Θράκης του νομού Δράμας.

## Γεωγραφία
Το Καστανόχωμα βρίσκεται στις βόρειες πλαγιές του βουνού Φαλακρό και εμπίπτει στην ιστορική και γεωγραφική περιοχή Τσετς. Τα γειτονικά του χωριά είναι το Μυρσινερό, ο Ασβεστόλιθος και το Νεστοχώρι.

## Πρόσωπα
Κάτοικοι του οικισμού ήταν ο αντιστασιακός και μετέπειτα βουλευτής Παντελής Παπαδάκης και ο επίσης αντιστασιακός και αντάρτης της περιόδου 1917-1922 στη Μικρά Ασία, Οδυσσέας Μακρίδης. Αμφότεροι συμμετείχαν στην Εθνική Αντίσταση ως οπλαρχηγοί των ανταρτικών δυνάμεων του Αντών Τσαούς.

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Εγκαταλελειμμένα χωριά της περιφερειακής ενότητας Δράμας
Μυρσινερό Δράμας

Το **Μυρσινερό** (πρώην *Πεπελές*) είναι εγκαταλελειμμένο χωριό του νομού Δράμας στην περιφέρεια Ανατολικής Μακεδονίας και Θράκης.

## Γενικά και ιστορικά στοιχεία
Το Μυρσινερό βρίσκεται στην περιοχή του Φαλακρού όρους. Γειτονικά του χωριά είναι ο Άγιος Πέτρος και το Καστανόχωμα. Μετά την ενσωμάτωσή του στο ελληνικό κράτος, υπήχθη στην κοινότητα Ζερνοβίτσης (μετέπειτα Καστανοχώματος). Κατά τη διάρκεια της βουλγαρικής Κατοχής ο οικισμός χρησίμευσε ως κρησφύγετο ντόπιων εθνικιστών ανταρτών που δρούσαν με επικεφαλής τον - μετέπειτα πολιτικό - Παντελή Παπαδάκη. Επιπλέον, στο Μυρσινερό εκτελέστηκε τον Ιανουάριο του 1944 από έτερους εθνικιστές αντάρτες του Θεόδωρου Τσακιρίδη, ο αξιωματικός του ΕΛΑΣ, Ζ. Χαρτομάτζης στο πλαίσιο εμφύλιας σύγκρουσης. Τον Αύγουστο του ιδίου έτους, το Μυρσινερό συμπεριλήφθηκε στην ευρύτερη περιοχή δράσης των επιχειρήσεων του βουλγαρικού στρατού κατά των ανταρτών του Αντών Τσαούς. Ο οικισμός καταργήθηκε επισήμως το 1951.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Εγκαταλελειμμένα χωριά της περιφερειακής ενότητας Δράμας
Κατηγορία:Δήμος Δράμας
Σερ μπερίντζ

Το **Σερ μπερίντζ** (επίσης **καθαρό μπερέντζ** ή **καθαρό μπιρίντζ**) είναι ρυζόγαλο αρωματισμένο με ροδόνερο και μπαχαρικά όπως κανέλα ή κάρδαμο. Συχνά περιέχει αμύγδαλο. Τρώγεται σε πολλές γειτονικές χώρες με την αρχαία Περσία ή στην γύρω περιοχή, όπως το Αφγανιστάν, το Ιράν, το Πακιστάν και ο Λίβανος. Μπορεί να σερβιριστεί ζεστό ή διατηρημένο με απλή ψύξη ως επιδόρπιο.

## Δείτε επίσης
* Κατάλογος πιάτων αμυγδάλου

## Παραπομπές

Κατηγορία:Αφγανική κουζίνα
WebSocket

Το **WebSocket** είναι ένα πρωτόκολλο επικοινωνίας υπολογιστών το οποίο παρέχει κανάλια πλήρους αμφίδρομης επικοινωνίας μέσω μίας **[[TCP]]** σύνδεσης.

Το πρωτόκολλο WebSocket έγινε πρότυπο από τον οργανισμό IETF με τον κωδικό  το 2011.

Το πρωτόκολλο WebSocket υποστηρίζεται σχεδόν σε όλους τους κύριους φυλλομετρητές, όπως οι Google Chrome, Microsoft Edge, Internet Explorer, Firefox, Safari και Opera. Το WebSocket απαιτεί επίσης τις εφαρμογές κινητών στον διακομιστή να το υποστηρίζουν.

Το WebSocket είναι διαφορετικό πρωτόκολλο από το HTTP.  Και τα 2 πρωτόκολλα βρίσκονται στο 7ο επίπεδο του Μοντέλου αναφοράς OSI και έτσι εξαρτώνται από το TCP στο επίπεδο 4. Παρ' ότι είναι διαφορετικά, το RFC 6455 δηλώνει ότι το WebSocket "είναι σχεδιασμένο να λειτουργεί πάνω από τις πόρτες 80 και 443 του HTTP αλλά και να υποστηρίζει HTTP proxies και μεσάζοντες" κάνοντάς το έτσι συμβατό με το πρωτόκολλο HTTP. Για να επιτευχθεί η συμβατότητα με το HTTP, η χειραψία του WebSocket χρησιμοποιεί το  HTTP Upgrade header για να αλλάξει το HTTP πρωτόκολλο σε WebSocket.

## Δείτε επίσης

* BOSH
* Σύγκριση εισαγωγών του WebSocket 
* Υποδοχή δικτύου
* XMLHttpRequest
* HTTP/2
* Σουίτα πρωτοκόλλου διαδικτύου
* WebRTC

## Εξωτερικοί σύνδεσμοι

* IETF Hypertext-Bidirectional (HyBi) working group
** [rfc:6455 The WebSocket protocol] - Proposed Standard published by the IETF HyBi Working Group
** The WebSocket protocol - Internet-Draft published by the IETF HyBi Working Group
** The WebSocket protocol - Original protocol proposal by Ian Hickson
* The WebSocket API - W3C Working Draft specification of the API
* The WebSocket API - W3C Candidate Recommendation specification of the API
* WebSocket.org WebSocket demos, loopback tests, general information and community

Κατηγορία:Ορολογία του Διαδικτύου
Τσιν τσαν τσον

Το **τσιν τσαν τσον** είναι υποτιμητικός όρος που χρησιμοποιείται μερικές φορές από ομιλητές της αγγλικής ή και άλλων γλωσσών για να χλευάσουν ή να μιμηθούν τόσο την κινεζική γλώσσα όσο και άτομα κινεζικής καταγωγής ή και άλλους ανατολικοασιάτες αντιληπτούς ως κινέζους. Αρκετοί σχολιαστές χαρακτήρισαν τον όρο ως υποτιμητικό, σημειώνοντας ότι οι επιθέσεις ή ο φυσικός εκφοβισμός των ανατολικοασιατών συνοδεύεται συχνά από φυλετικούς φαυλισμούς ή απομίμηση των κινεζικών.

## Παραπομπές


Κατηγορία:Κινεζική γλώσσα
Κατάλογος χωρών ανά μέση ετήσια θερμοκρασία

Αυτός είναι **κατάλογος χωρών ανά μέση ετήσια θερμοκρασία**. Η μέση ετήσια θερμοκρασία υπολογίστηκε από τις μέσες ελάχιστες και μέγιστες ημερήσιες θερμοκρασίες για κάθε χώρα κατά μέσο όρο για τα έτη 1961–1990 (1 Ιανουαρίου 1961 - 31 Δεκεμβρίου 1990) με βάση τις πλεγματοποιημένες κλιματολογίες που εκπονήθηκαν από την Κλιματική Μονάδα Έρευνας το 2011.

## Γκαλερί

Αρχείο:Average yearly temperature per country.png|Χάρτης χωρών ανά μέση ετήσια θερμοκρασία.


## Παραπομπές


Κατηγορία:Κατάλογοι χωρών
Γλώσσα Κάμπα Ντεμέ

Η **Κάμπα Ντεμέ **(Κάμπα Ντεμ, Τα Σάρα, Σάρα Ντεμέ), ή απλά **Ντεμ**, είναι νειλοσαχάρια γλώσσα Μπόνγκο-Μπαγκίρμι που ομιλείται στο Τσαντ και την Κεντροαφρικανική Δημοκρατία. Είναι μία από τις πολλές τοπικές γλώσσες που χρησιμοποιούν τα ονόματα Κάμπα και Σάρα.

## Παραπομπές


Κατηγορία:Γλώσσες του Τσαντ
Κατηγορία:Γλώσσες της Κεντροαφρικανικής Δημοκρατίας
Μαχαλάς Αιτωλοακαρνανίας

Την ονομασία **Μαχαλάς** έφεραν παλαιότερα οι εξής τρεις οικισμοί της Αιτωλοακαρνανίας:

* ο Άγιος Θεόδωρος Αιτωλοακαρνανίας
* η Δάφνη Θέρμου Αιτωλοακαρνανίας
* οι Φυτείες Αιτωλοακαρνανίας

Κατηγορία:Αποσαφηνίσεις ελληνικών τοπωνυμίων
Πολιορκία της Κορώνης (αποσαφήνιση)

Με τον όρο **Πολιορκία της Κορώνης** μπορεί να αναφέρονται οι εξής πολιορκίες της πόλης και του κάστρου της Κορώνης Μεσσηνίας: 

* Πολιορκία της Κορώνης (1532–1534)
* Πολιορκία της Κορώνης (1685)
Half-Earth

Το ***Half-Earth*** είναι βιβλίο του 2016 από τον Άγγλο βιολόγο Ε. Ο. Ουίλσον, όπου ο συγγραφέας προτείνει τον ορισμό του μισού της ξηράς της Γης ως φυσικό καταφύγιο ελεύθερο από ανθρώπους για να διατηρήσει τη βιοποικιλότητα. Ο Ουίλσον σημειώνει ότι ο όρος "Half-Earth" σχεδιάστηκε για αυτή την ιδέα από το άρθρο του Τόνι Χις στο Ινστιτούτο Σμιθσόνιαν με τίτλο "Μπορεί ο κόσμος να ορίσει πραγματικά τον μισό πλανήτη για την άγρια φύση;".

## Δείτε επίσης

* EcoHealth
* Πλανητική υγεία

## Παραπομπές


## Κριτικές

* 
* 
* 
* 
* 
* 
* 
* 
* 
* 
* Richard Horton [Offline: Planetary health's next frontier—biodiversity](http://www.thelancet.com/journals/lancet/article/PIIS0140-6736(17)32843-X/fulltext?elsca1=etoc) The Lancet, Volume 390, No. 10108, p2132, 11 November 2017.

Κατηγορία:Επιστημονικά βιβλία
Γιαννούλης Ζέρμας

Ο **Γιαννούλης Ζέρμας** ήταν Μακεδονομάχος οπλαρχηγός από την Ήπειρο.

## Βιογραφικό
Ο Γιαννούλης Ζέρμας γεννήθηκε το 1854 στη Ζέρμα των Μαστοροχωρίων της Ηπείρου (σημερινή Πλαγιά Ιωαννίνων) από την οποία πήρε το όνομά του. Η καταγωγή του ήταν από το γένος των Κουρλαίων που ζούσαν στη Ζέρμα και μέχρι τα εφηβικά του χρόνια ήταν τσοπάνος (κτηνοτρόφος). Το 1878, σε ηλικία 43 χρονών, μαζί με τον καπετάν Νταβέλη πήρε μέρος ως αρματολός στην Μακεδονική επανάσταση του 1878 που είχε ως σκοπό την κατάργηση της Συνθήκης του Αγίου Στεφάνου. Το 1881, μετά την απελευθέρωση της Θεσσαλίας, διαλύει το σώμα του και εγκαθίσταται στη Φαλάνη Τυρνάβου (τουρκ. *Tatar*). Το 1897 ορκίζεται "αδελφός" στην Εθνική Εταιρεία και συμμετείχε στον Ελληνοτουρκικό πόλεμο του 1897.   

## Σημειώσεις
Η δράση και οι αγώνες τους έχουν καταγραφεί από το δημοτικό τραγούδι, όπως το παρακάτω:

## Πηγές
* "Κονιτσιώτικα - Ζερματινά", Ιωάννης Β. Τσάγκας, Τόμος Α΄ (1980-2004), Αθήνα 2004
*"Μακεδονικά", Εταιρεία Μακεδονικών Σπουδών, τομ. 8, Θεσσαλονίκη 1968 (βλ. ''e-journals'')

## Παραπομπές


Κατηγορία:Μακεδονομάχοι
Ιταλικές Χρυσές Σφαίρες

Οι **Ιταλικές Χρυσές Σφαίρες** (ιταλικά: Globo D'Oro) είναι ετήσια κινηματογραφικά βραβεία που απονέμονται καθε χρόνο από την Ένωση Ξένου Τύπου στη Ρώμη. Η πρώτη τελετή απονομής των βραβείων έλαβε χώρα το 1960, και η πρώτη ταινία που κέρδισε το βραβείο είναι Τα γεγονότα μιας δολοφονίας του Πιέτρο Τζέρμι.

Η τελετή απονομής του 1981-1982 έγινε παρουσία του τότε Προέδρου της Ιταλικής Δημοκρατίας Σάντρο Περτίνι.
## Κατηγορίες Βραβείων
* Χρυσή Σφαίρα καλύτερης ταινίας (Ιταλία)
* Χρυσή Σφαίρα καλύτερης πρωτότυπης ταινίας (Ιταλία)
* Χρυσή Σφαίρα καλύτερης σκηνοθεσίας (Ιταλία)
* Χρυσή Σφαίρα καλύτερου σενάριου (Ιταλία)
* Χρυσή Σφαίρα καλύτερης μουσικής (Ιταλία)
* Χρυσή Σφαίρα καλύτερου ηθοποιού (Ιταλία)
* Χρυσή Σφαίρα καλύτερης ηθοποιού (Ιταλία)
* Χρυσή Σφαίρα καλύτερου πρωτοεμφανιζομένου ηθοποιού (Ιταλία)
* Χρυσή Σφαίρα καλύτερης πρωτοεμφανιζόμενης ηθοποιού (Ιταλία)
* Χρυσή Σφαίρα καλύτερης κωμωδίας (Ιταλία)
* Χρυσή Σφαίρα καλύτερης ταινίας μικρού μήκους (Ιταλία)
* Χρυσή Σφαίρα καλύτερης φωτογραφίας (Ιταλία)
* Χρυσή Σφαίρα καριέρας (Ιταλία)
* Ευρωπαική Χρυσή Σφαίρα (Ιταλία)

## Εξωτερικοί σύνδεσμοι
* Επίσημη ιστοσελίδα της Ένωσης Ξένου Τύπου στη Ρώμη 

Κατηγορία:Κινηματογραφικά βραβεία στην Ιταλία
Κατάλογος αιωνόβιων (βασιλικά πρόσωπα και ευγενείς)

Το παρακάτω κατάλογος είναι **κατάλογος αιωνόβιων** και πιο συγκεκριμένα τα άτομα που έγιναν γνωστά ως μέλη βασιλικών οικογενειών και ως ευγενείς – γνωστή για άλλους λόγους εκτός από τη μακροζωία τους. Για περισσότερους κατάλογος αιωνόβιων, βλέπε Κατάλογος αιωνόβιων.

## Παραπομπές


## Εξωτερικοί σύνδεσμοι

* Καταγραφές ηλικίας ομότιμων (περιλαμβάνει περισσότερους ομότιμους απ'όσους εμφανίζονται παραπάνω)

Κατηγορία:Κατάλογοι αιωνόβιων
Ζενγκ Τσι (βιοχημικός)

Ο **Ζενγκ Τσι** (κινέζικα: 郑集, 6 Μαΐου 1900 - 29 Ιουλίου 2010) ήταν Κινέζος διατροφολόγος και βιοχημικός από το Νανσί της επαρχίας Σετσουάν και υπήρξε ο αρχαιότερος καθηγητής και ο ιδρυτής της σύγχρονης επιστήμης της διατροφής της Κίνας. Πέθανε το 2010 σε ηλικία 110 ετών.

## Καριέρα
Το 1924 ο Ζενγκ Τσι πέρασε τις εισαγωγικές εξετάσεις για το Νοτιοανατολικό Εθνικό Πανεπιστήμιο (αρχικά γνωστή ως Προηγμένο Κανονικό Σχολείο του Ναντσίνγκ, το οποίο μετακινήθηκε το 1928 στο Εθνικό Κεντρικό Πανεπιστήμιο και στη συνέχεια στο Πανεπιστήμιο του Ναντσίνγκ). Σπούδασε στο τμήμα βιολογίας και το 1930 πήγε στην Αμερική για να σπουδάσει, λαμβάνοντας ειδίκευση στη βιοχημεία στο πανεπιστήμιο του Οχάιο. Παρακολούθησε το πανεπιστήμιο Γέιλ και το Πανεπιστήμιο της Ιντιάνακαι το 1936 απέκτησε το διδακτορικό του.

Με την επιστροφή του στην Κίνα υπηρέτησε διαδοχικά ως ερευνητής στο Ινστιτούτο Επιστημονικών Ερευνών της Κίνας και ως καθηγητής στη Κεντρική Ιατρική Σχολή ως καθηγητής βιοχημείας και ταυτόχρονα ήταν επικεφαλής τμήματος στην Στρατιωτική Ιατρική Σχολή της Ανατολικής Κίνας, ως καθηγητής στο Στρατιωτικό Ιατρικό Πανεπιστήμιο Αρ. 4 και ως καθηγητής βιολογίας και επικεφαλής στο τμήμα διδασκαλίας και έρευνας της βιοχημείας της Ιατρικής Σχολής του Ναντσίνγκ.

Το 1945, στην Κεντρική Ιατρική Σχολή, ίδρυσε ένα ερευνητικό ινστιτούτο βιοχημείας για να εκπαιδεύσει τους μεταπτυχιακούς φοιτητές. Αυτή ήταν η πρώτη επίσημη οργάνωση στην Κίνα που δίδασκε την βιοχημεία σε μεταπτυχιακούς φοιτητές, καταρτίζοντας μεγάλο αριθμό φοιτητών που πήγαν να εργαστούν σε διάφορους τομείς. Αφού έκλεισε τα 70 άρχισε να μελετά τη βιοχημεία του γήρατος, προτείνοντας μια θεωρία της μεταβολικής ανισορροπίας, το οποίο αποτελεί τη βάση της γηριατρικής βιοχημείας στην Κίνα.

Συμμετείχε στην ίδρυση της Κινεζικής Διατροφικής Εταιρείας και αργότερα στην Εταιρεία Βιομηχανίας. Υπήρξε πρώην πρόεδρος του Συλλόγου Καθηγητών του Κεντρικού Πανεπιστημίου και πρώτος πρόεδρος του συμβουλίου της Κινεζικής Διατροφικής Εταιρείας.

Ο Ζενγκ Τσι έκλεισε τα 110 το Μάιο του 2010 και φέρεται να ήταν ο γηραιότερος καθηγητής εν ζωή στο κόσμο εκείνη την εποχή. Πέρασε το μεγαλύτερο μέρος της ζωής του διδάσκοντας στην ιατρική σχολή και το τμήμα βιολογίας του Πανεπιστημίου του Ναντσίνγκ.

## Προσωπική ζωή
Κατά τα τελευταία χρόνια πριν το θάνατο του πούλησε την οικογενειακή περιουσία, όπως το σπίτι της οικογένειάς του, χρησιμοποιώντας τα έσοδα κυρίως για να κάνει δωρεές στο πανεπιστήμιο και την εταιρεία και να δημιουργήσει υποτροφίες για άπορους μαθητές και επιστημονικές επιχορηγήσεις.

Ο Ζενγκ Τσι πέθανε στις 29 Ιουλίου 2010.

## Δείτε επίσης

* Κατάλογος αιωνόβιων (επιστήμονες και μαθηματικοί)

## Παραπομπές


Κατηγορία:Κινέζοι επιστήμονες
Κατηγορία:Αιωνόβιοι
Γλώσσα Μπαντζάρ

[δεξιά|μικρογραφία|Η γλώσσα Μπαντζάρ σε πινακίδα στο αλφάβητο Τζάουι στο γραφείο του χωριού Λοκ Τάμου στην υποεπαρχία Ματαραμάν στην αντιβασιλεία Μπαντζάρ του Νοτίου Καλιμαντάν στην [Ινδονησία]]Η **Μπαντζάρ** (Μπαντζάρ: **, ινδονησιακά: *Bahasa Banjar*, τζάουι: بهاس بنجر) είναι Αυστρονησιακή γλώσσα που ομιλείται από τους Μπαντζάρ της επαρχίας Νότιων Καλιμαντάν της Ινδονησίας. Καθώς οι Μπαντζαρέζοι ήταν ιστορικά νομαδικοί έμποροι, τα Μπαντζαρέζικα ομιλούνται σε όλη τη σύγχρονη Ινδονησία και τον μαλαϊκό κόσμο.

## Χρήση
Ειδικά στο νησί Καλιμαντάν, τα Μπαντζαρέζικα μπορούν να θεωρηθούν ως lingua franca καθώς χρησιμοποιείται ευρέως σε τρεις από τις πέντε επαρχίες του Καλιμαντάν: Νόιτιο Καλιμαντάν, Ανατολικό Καλιμαντάν και Κεντρικό Καλιμαντάν, με εξαίρεση το Δυτικό Καλιμαντάν και Βόρειο Καλιμαντάν, όπου τα Μαλαϊκά είναι πιο δημοφιλή.

### Σχέση με τα Πρότυπα Μαλαϊκά
Αν και τα Μπαντζαρέζικα μερικές φορές θεωρούνται Μαλαϊκά, δεν συγγενεύει ιδιαίτερα με άλλες Μαλαϊκές γλώσσες. Χωρίζεται σε δύο κύριες διαλέκτους: την διάλεκτο πάνω από το ποταμό (Μπαντζάρ Χουλού) και την διάλεκτο κάτω από τον ποταμό (Μπαντζάρ Κουάλα). Οι κύριες διαφορές των δύο διαλέκτων μπορούν να βρεθούν στη φωνολογία και το λεξιλόγιο, αλλά περιέχει επίσης μικρές διαφορές στη συντακτική δομή. Η Μπαντζάρ Χουλού έχει μόνο τρία φωνήεντα, τα /i/, /u/ και /a/. Όταν μια λέξη περιέχει φωνήεντα εκτός από κάποιο τα τρία, το ξένο φωνήεν θα αντικατασταθεί με ένα από αυτά με βάση την εγγύτητα του ύψους και άλλη ποιότητα των φωνηέντων.

### Προφορά
Για παράδειγμα, όταν ο ομιλητής των Μπαντζάρ προσπαθεί να προφέρει τη λέξη "logo" θα ακούγεται σαν να προφέρει την Ινδονησιακή λέξη "lugu" που σημαίνει αθώος. Η Ινδονησιακή λέξη για τον άνθρωπο, η "orang", θα προφερθεί ως "urang". Η λέξη "ke mana" (που) θα προφέρεται και ακόμη θα γράφεται μερικές φορές ως "ka mana". Άλλο ιδιαίτερο χαρακτηριστικό της διαλέκτου Μπαντζάρ Χουλού είναι ότι λέξεις που αρχίζουν με φωνήεν είναι πιο πιθανό να περιέχουν έναν ήχο /h/ μπροστά από τις λέξεις. Η προσθήκη του ήχου /h/ μπορεί επίσης να παρατηρηθεί στην ορθογραφία.

## Αλφάβητο

## Διάλεκτοι
Μια μικρή διάλεκτος, η Μπουκίτ, έχει ξεχωριστό κωδικό ISO.

## Δείτε επίσης

* Μπαντζάρ
* Μπαντζαρική αρχιτεκτονική
* Μπατού λιτσίν
* Καλιμαντάν Σελαντάν

## Παραπομπές


## Εξωτερικοί σύνδεσμοι
* Η συλλογή του Paradisec περιλαμβάνει ηχογραφήσεις στα Μπαντζάρ από ένα μάθημα τεκμηρίωσης γλώσσας σε πανεπιστήμιο το 2007

Κατηγορία:Αυστρονησιακές γλώσσες
Κατηγορία:Γλώσσες της Ινδονησίας
Κατηγορία:Γλώσσες της Μαλαισίας
Κατάλογος ινδικών πολιτειών ανά δημοφιλέστερες γλώσσες

Ο παρακάτω πίνακας περιέχει τις πολιτείες και ενωσιακές επικράτειες της Ινδίας μαζί με τις πιο δημοφιλέστερες γλώσσες που χρησιμοποιούνται στην περιοχή. Τα στοιχεία βασίζονται στα στοιχεία του απογραφή του 2001. (Σημείωση: τα στατιστικά στοιχεία για την Τελανγκάνα και το Άντρα Πραντές βασίζονται στα στοιχεία του Άντρα Πραντές για το 2001).

## Δείτε επίσης
* Γλώσσες της Ινδίας
* Γλώσσες με επίσημο καθεστώς στην Ινδία

## Παραπομπές


Κατηγορία:Γλώσσες της Ινδίας
Γαλικιανός

Ο όρος** Γαλικιανός **μπορεί να αναφέρεται:

* Κάτι που, από, ή σχετίζεται με τη Γαλικία (Ισπανία)
** Γαλικιανή γλώσσα
** Γαλικιανοί
* Κάτι που, από, ή σχετίζεται με τη Γαλικία (Ανατολική Ευρώπη)
* SS Galician, ένα σκάφος της γραμμής που αργότερα μετονομάστηκε σε HMHS *Glenart Castle*

## Δείτε επίσης
* Γαλικία (αποσαφήνιση)
Kamikaze (άλμπουμ του Eminem)

Ο Eminem έβγαλε το το άλμπουμ **Kamikaze** (που συμπεριλαμβάνει 13 τραγούδια) στις 31 Αυγούστου του 2018. Προηγουμένως μη ανακοινωμένο, το άλμπουμ κυκλοφόρησε στις 31 Αυγούστου 2018 από τις Aftermath Entertainment, Interscope Records και Shady Records. Το άλμπουμ περιέχει προσκεκλημμένες εμφανίσεις από τους Τζόινερ Λούκας, Royce da 5'9", Τζέσι Ρέγιεζ και φωνητικά του Τζάστιν Βέρνον. Ο Eminem, ο οποίος έχει πιστωθεί ως Slim Shady, ήταν εκτελεστικός παραγωγός μαζί με τον Dr. Dre, ενώ η παραγωγή για ατομικά κομμάτια προέρχεται από διάφορους μουσικούς. Έλαβε γενικά θετικές κριτικές από τους κριτικούς, αλλά δημιούργησε κάποια διαμάχη για το περιεχόμενό του. Το άλμπουμ έφτασε στην κορυφή των τσαρτς στις εξής χώρες; Αυστραλία, Αυστρία, Καναδά, Δανία, Φινλανδία, Ιρλανδία, Ιταλία, Ολλανδία, Νέα Ζηλανδία, Νορβηγία, Σουηδία, Ελβετία, Ηνωμένο Βασίλειο και Ηνωμένες Πολιτείες.

## Εξωτερικοί σύνδεσμοι

* The ''Kamikaze'' Interview
* 
* ''Kamikaze'' Diss Data
* Guide to feud with Machine Gun Kelly

Κατηγορία:Δισκογραφία του Eminem
Θανάσης Παπαχριστόπουλος

Ο **Θανάσης Παπαχριστόπουλος** (Ξυλόκαστρο, 13 Ιουνίου 1947) είναι Έλληνας δερματολόγος και πολιτικός.

## Βιογραφικά στοιχεία
Γεννήθηκε το 1947 στο Ξυλόκαστρο, όπου και μεγάλωσε.

Σπούδασε στην Ιατρική Αθηνών και εξειδικεύτηκε στη δερματολογία.

Υπήρξε για πολλά χρόνια μέλος και πολιτευτής της Νέας Δημοκρατίας, από την οποία αποχώρησε το 2013. Την ίδια χρονιά εντάχθηκε στους Ανεξάρτητους Έλληνες και εξελέγη βουλευτής Β' Αθηνών στις εκλογές του Ιανουαρίου και του Σεπτεμβρίου 2015. Επίσης, υπήρξε κοινοβουλευτικός εκπρόσωπος του κόμματος μαζί με τον Βασίλη Κόκκαλη.

Τον Ιανουάριο του 2019 υπερψήφισε τη συμφωνία των Πρεσπών και υποστήριξε την κυβέρνηση στο έργο της για την ολοκλήρωση της αλλαγής ονομασίας της πΓΔΜ. Στις 8 Φεβρουαρίου 2019 διαγράφηκε από το κόμμα των Ανεξαρτήτων Ελλήνων, συνεχίζοντας ως ανεξάρτητος βουλευτής και λίγες ώρες αργότερα παρέδωσε και τη βουλευτική έδρα.

Συγκεκριμένα, ύστερα από μία περίοδο έντονης φημολογίας και συζητήσεων, που από διάφορα ΜΜΕ χαρακτηρίστηκε ως «πολιτικό σήριαλ», ο Θανάσης Παπαχριστόπουλος υποσχέθηκε να παραδώσει την έδρα του μετά την υπερψήφιση της συμφωνίας των Πρεσπών, κάτι που αρχικά δεν έπραξε, με αποτέλεσμα την οριστική διαγράφη του από το κόμμα με εντολή του Πάνου Καμμένου.

Στις βουλευτικές εκλογές του 2019 εξελέγη βουλευτής με τον ΣΥ.ΡΙΖ.Α. στην εκλογική περιφέρεια Β2' Δυτικού Τομέα Αθηνών, ωστόσο έπειτα από ανακαταμέτρηση των ψήφων και απόφαση του εκλογοδικείου, η έδρα δόθηκε στον Παναγιώτη Κουρουμπλή.

## Παραπομπές


Κατηγορία:Απόφοιτοι της Ιατρικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες δερματολόγοι
Κατηγορία:Βουλευτές εκλεγμένοι με τους Ανεξάρτητους Έλληνες
Κατηγορία:Βουλευτές Β΄ Αθηνών
Κατηγορία:Έλληνες βουλευτές διαγραφέντες
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Β2΄ Δυτικού Τομέα Αθηνών
Ιουδαιοπαλαιστινιακή αραμαϊκή γλώσσα

Η **ιουδαιοπαλαιστινιακή αραμαϊκή γλώσσα** (ISO 639-3: *jpa*, Glottolog: *pale1261*) είναι αρχαία διάλεκτος των αραμαϊκών η οποία ομιλούνταν από τους Εβραίους στην Ιουδαία και τον Λεβάντε κατά την ασμοναϊκή, ηρωδιανή, και ρωμαϊκή περίοδο, και αργότερα στην Συρία-Παλαιστίνη και το δουκάτο της Παλαιστίνης έως τον 13ο αιώνα. Θεωρείται πως μια διάλεκτος της γλώσσας αυτής ομιλούνταν από τον Ιησού Χρηστό. Το κείμενο της αραμαϊκής αποκάλυψης -γνωστό και ως *4Q246-* το οποίο βρέθηκε στην πόλη Κουμράν είναι επίσης γραμμένο σε αυτή την γλώσσα.

Υπήρχαν κάποιες διαφορές μεταξύ των διαλέκτων της Ιουδαίας και της Γαλιλαίας, και τα περισσότερα κείμενα που διασώζονται είναι στην διάλεκτο της Γαλιλαίας.

## Σύνοψη
Μετά την καταστολή του Τρίτου Ιουδαϊκου Πολέμου της εξέγερσης του Μπαρ Κόχμπα το 135 π.Χ. από τους Ρωμαίους, η πνευματική δραστηριότητα του ιουδαϊσμού μετακινήθηκε στην Γαλιλαία. Με την μετέπειτα αραβική κατάκτηση της περιοχής τον 7ο αιώνα τα αραβικά αντικατέστησαν την γλώσσα αυτή.
[μικρογραφία|Σελίδα χειρογράφου του [Ταλμούδ της Ιερουσαλήμ]]
Το πλέον αξιοσημείωτο κείμενο της γλώσσας είναι το Ταλμούδ της Ιερουσαλήμ, το οποίο εξακολουθεί να μελετάται στην σύγχρονη εποχή στις εβραϊκές θρησκευτικές σχολές καθώς και στο ακαδημαϊκό πλαίσιο, αν και σε μικρότερο βαθμό σε σχέση με το βαβυλωνιακό Ταλμούδ το οποίο έχει σχεδόν εξ ολοκλήρου γραφεί στα εβραϊκά βαβυλωνιακά αραμαϊκά. Υπάρχουν και κάποια παλαιότερα κείμενα στην ιουδαιοπαλαιστινιακή αραμαϊκή γλώσσα, όπως το Μεγκιλλάτ Ταανίτ, από το οποίο περιέχονται αποσπάσματα και στο βαβυλωνιακό Ταλμούδ.

Πολλά από τα πρωτότυπα χειρόγραφα έχουν υποστεί αλλαγές κατά το πέρασμα του χρόνου, καθώς ο τρόπος γραφής τους κρίθηκε λανθασμένος από τους ομιλητές των ανατολικών αραμαϊκών.

## Παραπομπές


## Σχετική βιβλιογραφία
* 
* 
* Sokoloff, Michael, *[https://books.google.com/books?id=rlYSW4-a7JoC A Dictionary of Jewish Palestinian Aramaic of the Byzantine Period]*, 2nd ed.: Johns Hopkins 2002/3 and Ramat Gan 2002 
* 

## Εξωτερικοί σύνδεσμοι
*  OLAC resources in and about the Jewish Palestinian Aramaic language

Κατηγορία:Αραμαϊκές γλώσσες
Κατηγορία:Εβραϊκές γλώσσες
Κατηγορία:Εξαφανισμένες γλώσσες της Ασίας
Κατηγορία:Αρχαίες γλώσσες
Σιμντ (χορός)

μικρογραφία|Ομάδα χορευτών εκτελεί τον χορό Σιμντί (Σιμντ)
Ο **Σιμντ** (Οσσετικά: Симд), είναι Οσσετικός λαϊκός ομαδικός χορός. Εκτελείται σε ρυθμό 4/4, 2/4. Η ομορφιά του Σιμντ είναι το αυστηρό γραφικό περίγραμμα του χορού, η αντίθεση ανάμεσα στα μαύρα και άσπρα κοστούμια, η απαλότητα των κινήσεων, η αυστηρότητα των σχηματισμών γραμμών και η αρμονία που δημιουργείται από όλα τα παραπάνω.

Στην Νότια Οσετία υπάρχει το Κρατικό σύνολο τραγουδιού και χωριού "Σιμντ".

## Παραπομπές


Κατηγορία:Πολιτισμός της Γεωργίας
Κατηγορία:Νότια Οσσετία